**Exercicis a l’aula sobre l’apartat Criteris lingüístics**

1. Abreugeu aquestes paraules en forma d’**abreviatura** [abreviatures, sigles i símbols]:

vicerector

nombre

directora

tercer (les tres maneres possibles)

tercero i tercer (castellà: accediu a la informació des de l’enllaç que hi ha a la informació en català)

juny

2. Abreugeu en forma de **sigla** les denominacions següents [abreviatures, sigles i símbols]:

Servei de Gestió Acadèmica

Àrea de Personal i Organització

UTG de l’Àmbit de l’Enginyeria Industrial de Barcelona

Departament d’Enginyeria Electrònica

Departament d’Enginyeria Civil i Ambiental

Penseu que ETSE Telecomunicació Barcelona seria una bona manera d’abreujar el nom d’aquesta escola?

3. Abreugeu en forma de **símbol** les paraules següents [abreviatures, sigles i símbols]:

13 hores

25 min

12 quilòmetres

13 per cent

4. Consulteu al Manual si caldria posar **cursiva** a les paraules marcades [cursiva i negreta].

UPC Alumni organitza el 5è **Networking** Talent Day al Campus de Terrassa, en què els assistents interactuen amb les empreses a través de trobades en grups reduïts i de **networking** lliure.

La UPC va investir doctor **honoris causa** el professor Kip S. Thorne, doctorat per la Universitat de Princeton.

5. Aquest text correspon a la descripció del grau en Enginyeria de Ciències Agronòmiques. Penseu que estaria justificat marcar amb **negreta** les paraules marcades en la pàgina web del grau? [cursiva i negreta]

Podràs escollir entre la menció d’**Hortofructicultura i Jardineria**, en què rebràs una formació multidisciplinària en àmbits com els sistemes de gestió ambiental, l’aprofitament de l’aigua o el disseny de nous paisatges, i la menció de **Producció Agropecuària**, en què rebràs formació en matèria de salut, nutrició i benestar animal; sistemes de producció ramadera, i cultius extensius.

6. Consulteu al Manual si l’ús del **punt** en aquests casos és correcte. [escriptura dels nombres]

Un **20.3** % dels estudiants no accedeixen a les beques que ofereix l’entitat.

Els Estatuts estan publicats al DOGC núm. **6.140**, d'1 de juny del 2012.

Podeu trucar al telèfon +34 **93.418.33.16** per a més informació sobre la Residència.

Penseu que es fa servir correctament la paraula *número* en aquesta frase?

La capacitat de l’auditori és d’un **número** de persones concret; per això demanem la confirmació d’assistència.

7. Penseu que l’ús de les paraules o expressions marcades s’adeqüen al **registre de la UPC**? Quina altra paraula podríeu fer servir? [Frases, lèxic i paràgrafs]

La Unitat Transversal de Gestió (UTG) la constituïm un grup de persones que creiem en la feina ben feta i en els serveis com **quelcom** en contínua evolució.

D’aleshores ençà han aparegut multitud d’articles, congressos, revistes científiques i **àdhuc** articles en diaris generalistes per al gran públic.

Un cop s’hagin distribuït les claus desxifradores, **es procedirà a publicar** l'elecció perquè pugui començar de forma automàtica.

El projecte dona una visió teòrica i pràctica **a nivell de** resiliència software.

8. Consulteu al Manual com resoldríeu aquests casos [Majúscules i minúscules]:

El rector va mantenir una reunió amb el **Personal d'Administració i Serveis** (PAS) a l'Auditori del Vèrtex.

El **Grau en Enginyeria en Tecnologies Industrials** de l’ETSEIB proporciona coneixements de totes les tecnologies industrials.

El grau en Matemàtiques inclou al segon curs l’assignatura **Funcions de variable complexa**.

La iniciativa 5GBarcelona serà present a la **Fira Internacional** Mobile World Congress 2018 (MWC), la més important del sector de les comunicacions mòbils.

En aquest espai es dona difusió de les licitacions convocades per **aquesta Universitat** i les adjudicacions provisionals i definitives dels contractes.

La **Sala de Juntes** es pot reservar per a activitats diverses de forma puntual.

L’Àrea de Recursos i Serveis està situada al Campus Nord, edifici B3, **Planta Baixa**.

9. D’acord amb els **criteris de gènere** i les persones que formen actualment el Consell de Direcció, com valoreu aquests casos? S’hi hauria de fer algun canvi? [Tractament del gènere]

El Consell de Direcció està format per diferents òrgans unipersonals generals com ara **els vicerectors**, **el delegat del rector** **per a la Innovació i el Desenvolupament**, **el secretari general**, **el gerent**  i **el cap del Gabinet del Rector**.

10. Penseu que caldria **traduir** aquestes denominacions? (cerqueu les denominacions al web UPC)

El **master's degree in Applications and Technologies for Unmanned Aircraft Systems (Drones)**, de nova implantació per al curs 2017-2018, ofereix una formació especialitzada en aplicacions dels drons.

El **Laboratori de Sistemes Aeris No Tripulats** (LUAS) imparteix docència en el **bachelor's degree in Aerospace Technology Engineering**.

La conferència **“Aeronàutica, dona i emprenedoria”** tindrà lloc a la sala d'actes de l’EETAC.
La conferencia **“Aeronáutica, mujer y emprendimiento”** tendrá lugar en la sala de actos de la EETAC.